Dokumenta izveide

# Uzdevums

1. Atvērt tekstapstrādes lietotni.
2. Ievadīt doto tekstu.
3. Saglabāt datni skolotāja norādītajā mapē ar nosaukumu **Teksts1.**

## 1.teksta paraugs

Vēlā rudenī

Dzestrais rudens vējš notrauc kokiem pēdējās lapas. Bieži smidzina lietus. Pelēka migla gulstas pāri laukiem. Kailie koki ir gatavi sagaidīt ziemu. Vienīgi ozoli dusmīgi šņāc. Tie negrib atdot rudens vējiem savu vasaras rotu.

## 2.teksta paraugs

Kangaru kalni

Reiz Velns nesa smiltis uz Rīgu. Viņš gribēja Rīgu mūrēt. Ceļš gāja pāri purvam. Velnam uznāca miegs. Viņš turpat purvā apgūlās. Pa to laiku bērni izgrieza maisam caurumu. Velns pamodās. Viņš pacēla maisu plecos un skrēja prom uz Rīgu. Aiz viņa smiltis vien bira. Tā arī radās Kangaru kalni. Velna gulta purvā vēl šodien ir redzama.

## 3.teksta paraugs

Rudens elpa

Rudens jau klāt. Visur jūtama tā elpa. Vējš apciemo pīlādžu ķekarus. Dārzā krāšņi zied dālijas un asteres. Piesaulē dienā vēl silti. Mežā daudz sēņu. Ar savām krāsainajām cepurēm tās aicina sēņotājus.